**Callan Hayden Foote** (s. 13. joulukuuta 1998 Englewood, Colorado, Yhdysvallat) on kanadalais-yhdysvaltalainen jääkiekkopuolustaja, joka pelaa NHL-joukkue New Jersey Devilsin organisaatiossa. Tampa Bay Lightning varasi Footen ensimmäisellä kierroksella 14. pelaajana kesällä 2017. Hän laukoo oikealta.

Pelityyli
---------

*The Sports Forecaster* -sivuston mukaan Foote on isokokoinen puolustaja, joka kykenee pelaamaan suuria peliaikoja. Hän luistelee hyvin, on vahva kaksinkamppailuissa sekä laukoo kovaa ja tarkasti. Foote ei kuitenkaan ole kovin fyysinen pelaaja, eikä hänen kiekolliset taitonsa ole kaikkein parhaat joukkueensa kärkipuolustajan rooliin.

Footea on verrattu paljon pelityyliltään hänen isäänsä Adamiin.

Ura
---

### Seuraura

Footen kasvattajaseura on Colorado Thunderbirds. Kelowna Rockets varasi hänet 43. pelaajana WHL:n varaustilaisuudessa 2013. Vuotta myöhemmin Footen varasi myös Omaha Lancers USHL:n varaustilaisuudessa. Kaudella 2014–2015 hän toimi Thunderbirdsin C-nuorten kapteenina ja johdatti joukkueensa kauden päätteeksi koko Yhdysvaltojen lopputurnauksen hopeaan. Foote pelasi samalla kaudella myös kaksi USHL-ottelua Lancersissa.

Kaudeksi 2015–2016 Foote siirtyi Kelowna Rocketsin WHL-joukkueeseen yhdessä pikkuveljensä Nolanin kanssa. Myös koko Footen perhe muutti asumaan Kelownaan. Callan Footen tulokaskausi liigassa toi 71 runkosarjaottelussa tehot 8+28=36 ja 18 playoff-ottelussa tehot 1+8=9. Hän oli pudotuspeleissä Rocketsin paras syöttäjä. Kaudella 2016–2017 Foote oli tehoilla 6+51=57 joukkueen toiseksi paras syöttäjä, neljänneksi paras pistemies ja tehokkain puolustaja. Hän voitti myös Rocketsin sisäisen tehotilaston lukemalla +39. Foote pelasi kauden aikana myös CHL Top Prospects Gamessa.

Tampa Bay Lightning varasi Footen ensimmäisellä kierroksella 14. pelaajana NHL:n varaustilaisuudessa 2017. Kaudella 2017–2018 hän nousi Kelowna Rocketsin WHL-joukkueen kapteeniksi. Foote oli joukkueen toiseksi paras syöttäjä, neljänneksi paras pistemies ja tehokkain puolustaja tehoilla 19+51=70, joilla hän sijoittui koko liigan puolustajien pistepörssissä kuudenneksi. Pudotuspeleissä Foote oli viidellä syöttöpisteellään Rocketsin paras syöttäjä Kole Lindin kanssa. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.

Huhtikuussa 2018 Foote teki Tampa Bay Lightningin kanssa kolmivuotisen tulokassopimuksen. Pari päivää myöhemmin hän siirtyi loppukevääksi amatööritry-out -sopimuksella AHL-joukkue Syracuse Crunchin vahvuuteen.

Syksyn 2018 harjoitusleirin päätteeksi Lightning lähetti Footen Syracuse Crunchin AHL-joukkueeseen.

Helmikuussa 2023 Lightning kauppasi Footen, ensimmäisen kierroksen varausvuoron vuoden 2025 varaustilaisuudessa, toisen kierroksen varausvuoron vuoden 2024 varaustilaisuudessa, kolmannen kierroksen varausvuoron vuoden 2023 varaustilaisuudessa, neljännen kierroksen varausvuoron vuoden 2023 varaustilaisuudessa ja viidennen kierroksen varausvuoron vuoden 2023 varaustilaisuudessa Nashville Predatorsiin vaihdossa Tanner Jeannotiin.

Elokuussa 2023 Foote teki vapaana agenttina New Jersey Devilsin kanssa yksivuotisen ja 800 000 dollarin arvoisen kaksisuuntaisen sopimuksen.

### Maajoukkueura

Foote edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Footea kaavailtiin Kanadan joukkueeseen myös vuoden 2017 turnaukseen, jonne hän ei ollut kuitenkaan vielä edustuskelpoinen pelattuaan alle kaksi täyttä kautta edustamassaan maassa.

Muuta
-----

Footen pikkuveli Nolan pelaa hyökkääjänä Kelowna Rocketsin WHL-joukkueessa, jossa veljekset ovat pelanneet kaksi kautta joukkuetovereina. Heidän kanadalainen isänsä Adam Foote pelasi omalla urallaan puolustajana pudotuspelit mukaan lukien yli 1300 NHL-ottelua. Hän voitti kaksi Stanley Cupia (Colorado Avalanche 1996 ja 2001), yhden olympiakullan (Salt Lake City 2002) ja yhden maailmancupin kullan (2004). Colorado Avalanche on jäädyttänyt Adam Footen pelinumeron 52.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Omaha Lancers | USHL | 2 | 0 | 1 | 1 | 0 | – | – | – | – | – |
| 2015–2016 | Kelowna Rockets | WHL | 71 | 8 | 28 | 36 | 36 | 18 | 1 | 8 | 9 | 12 |
| 2016–2017 | Kelowna Rockets | WHL | 71 | 6 | 51 | 57 | 41 | 14 | 1 | 6 | 7 | 24 |
| 2017–2018 | Kelowna Rockets | WHL | 60 | 19 | 51 | 70 | 46 | 4 | 1 | 5 | 6 | 4 | Ykköstähdistö |  |  |  |  |  | JMM | 7 | 0 | 3 | 3 | 0 |
|  | Syracuse Crunch | AHL | 6 | 1 | 0 | 1 | 4 | 7 | 1 | 1 | 2 | 0 |
| 2018–2019 | Syracuse Crunch | AHL | 76 | 10 | 21 | 31 | 53 | 4 | 0 | 0 | 0 | 0 |
| 2019–2020 | Syracuse Crunch | AHL | 62 | 6 | 22 | 28 | 38 | – | – | – | – | – |
| 2020–2021 | Tampa Bay Lightning | NHL | 35 | 1 | 2 | 3 | 29 | – | – | – | – | – |
|  | Syracuse Crunch | AHL | 6 | 1 | 3 | 4 | 4 | – | – | – | – | – |
| 2021–2022 | Tampa Bay Lightning | NHL | 56 | 2 | 7 | 9 | 29 | 13 | 0 | 2 | 2 | 6 |
|  | Syracuse Crunch | AHL | 5 | 0 | 0 | 0 | 0 | – | – | – | – | – |
| 2022–2023 | Tampa Bay Lightning | NHL | 26 | 1 | 2 | 3 | 28 | – | – | – | – | – |
|  | Nashville Predators | NHL | 24 | 1 | 3 | 4 | 35 | – | – | – | – | – |
| 5 kautta | yhteensä | AHL | 155 | 18 | 46 | 64 | 99 | 11 | 1 | 1 | 2 | 0 |
| 3 kautta | yhteensä | NHL | 141 | 5 | 14 | 19 | 121 | 13 | 0 | 2 | 2 | 6 |

Lähteet
-------

* Cal Foote The Internet Hockey Databasessa (englanniksi)
* Callan Foote Eurohockey-sivustolla (englanniksi)
* Cal Foote *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Cal Foote *Elite Prospects*. Everysport Media Group AB.  (englanniksi)
2. 1 2  Cal Foote Stats, Profile, Bio, Analysis and More *sportsforecaster.com*. XML Team Solutions, LLC. Viitattu 2.1.2018. (englanniksi)
3. ↑  Cal Foote Stats, Profile, Bio, Analysis and More *twitter.com*. Kelowna Rockets. Viitattu 2.1.2018. (englanniksi)
4. ↑  Cal Foote The Internet Hockey Databasessa (englanniksi)
5. ↑  2017 Sherwin-Williams CHL/NHL Top Prospects Game Rosters *sherwin-williamstopprospects.ca*.  14.12.2016. Toronto, ON:  The Canadian Hockey League.  Arkistoitu 24.11.2018. Viitattu 27.11.2018. (englanniksi)
6. ↑  Lightning sign Cal Foote to entry-level contract  1.4.2018. TAMPA BAY:  Tampa Bay Lightning. Viitattu 25.11.2018. (englanniksi)
7. ↑  Kramer, Lindsay: New Syracuse Crunch prospect Cal Foote already taking center stage *syracuse.com*.  3.4.2018. Syracuse, N.Y.:  Advance Local Media LLC. Viitattu 25.11.2018. (englanniksi)
8. ↑  Lightning reduce training camp roster by 25  23.9.2018. TAMPA BAY:  Tampa Bay Lightning. Viitattu 25.11.2018. (englanniksi)
9. ↑
10. ↑
11. ↑  Hunter, Tom: Is Callan Foote Eligible to Play for Team Canada at the World Juniors? *thebloggerstribune.com*.  4.8.2016. The Bloggers' Tribune.  Arkistoitu 3.1.2018. Viitattu 2.1.2018. (englanniksi)